ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Στο Λονδίνο ένα ερώτημα πλανάται πλέον, "Κανείς δεν είναι ασφαλής;"
Βασιλικός σαματάς για τον άντρα που είχε ακρόαση με τη βασίλισσα Ελισάβετ,
απρόσκλητος, στο υπνοδωμάτιό της, μες στη νύχτα.
Ο άντρας κόπηκε από σπασμένα τζάμια
κι άφησε κηλίδες αίματος στη βασιλική κλίνη.
Ο εισβολέας κατάφερε να προσπελάσει
ένα εξεζητημένο σύστημα ηλεκτρονικών συναγερμών,
καθώς και τη βασιλική φρουρά και αστυνομία.
Ο δράστης είναι ο 30χρονος Μάικλ Φάγκαν.
Σύμφωνα με την έρευνα, ο Φάγκαν σκαρφάλωσε φράχτη
και μπήκε στο κτήμα 200 στρεμμάτων μες στη νύχτα.
Σκαρφάλωσε σε υδρορροή και μπήκε στα βασιλικά διαμερίσματα.
Κι έφτασε στο υπνοδωμάτιο της βασίλισσας στον πρώτο όροφο.
Επί δέκα λεπτά καθόταν σε απόσταση δύο μέτρων από τη βασίλισσα και μιλούσε.
Μετά της ζήτησε τσιγάρο.
Σύμφωνα με τη μητέρα του, η κοπέλα του λέγεται Ελίζαμπεθ,
και ζει στη γύρω περιοχή.
Το περιστατικό συγκλόνισε τη Βρετανία και πυροδότησε έρευνα της Σκότλαντ Γιαρντ.
Η κα Θάτσερ επέστρεψε επειγόντως στη Βουλή των Κοινοτήτων σήμερα.
Ο υπουργός Εσωτερικών δήλωσε:
Η Βουλή θαυμάζει την ηρεμία
με την οποία η Αυτής Μεγαλειότητα ανταποκρίθηκε στο συμβάν.
Η βασίλισσα επέστρεψε στα καθήκοντά της φαινομενικά ατάραχη,
παρά την πρωτοφανή και σοβαρή απειλή
που αποτέλεσε ο εισβολέας.
Το περιστατικό ωθεί τους σχολιαστές σε δύο ερωτήσεις.
Πώς στο καλό μπήκε
και τι συζήτησαν;
ΦΑΓΚΑΝ
ΤΡΕΙΣ ΜΗΝΕΣ ΠΡΙΝ
Η κα Θάτσερ λέει ότι έχει συνεκτική πολιτική ατζέντα
για τα επόμενα χρόνια,
για να ολοκληρωθεί η μεταμόρφωση της Βρετανίας.
Λέω ότι το υπόβαθρό σου, η καταγωγή σου, δεν έχει σημασία,
διότι αν αποδείξεις ότι προσφέρεις στην οικονομία,
αν συνεισφέρεις,
αν μπορείς να αυξήσεις την ευημερία σου για το καλό των άλλων...
Άντε και γαμήσου!
Οι καταφερτζήδες θα δημιουργήσουν θέσεις εργασίας, οι επιτυχημένοι.
Όσοι αποδεικνύουν ότι είναι αποφασισμένοι να προχωρήσουν.
Ο στόχος της πρωθυπουργού είναι να δώσει νέα πνοή στη χώρα.
Περισσότερες ειδήσεις σε λίγο.
Η βύθιση του αργεντίνικου καταδρομικού Στρατηγός Μπελγράνο
και οι αρχικές αναφορές για πιθανώς 1.000 νεκρούς
προκάλεσαν τριγμούς
στη διεθνή στήριξη που λάμβανε η Βρετανία.
Επόμενος!
-Εγώ είμαι πάλι. -Όνομα;
-Μάικλ Φάγκαν. -Εργάστηκες αυτές τις δύο εβδομάδες;
Κάθε 15 μέρες έρχομαι εδώ και μου κάνεις την ίδια ερώτηση.
Εργάστηκες αυτές τις δύο εβδομάδες;
Ως πρόεδρος της Ολυμπιακής Επιτροπής. Μετά ανέλαβα Γενικός Γραμματέας του ΟΗΕ.
Επόμενος.
Εργάστηκες αυτές τις δύο εβδομάδες;
Και τι θα φάμε; Αέρα κοπανιστό;
-Εντάξει, να προσέχετε. -Τα λέμε.
Μπιλ!
Γεια σου, φίλε, τι κάνεις;
-Καλά, εσύ; -Ναι, μια χαρά.
Να σου πω, μιλάς ακόμη με εκείνον τον τύπο;
Αυτόν που πληρώνει μετρητά;
Ναι, θέλεις δουλειά;
Θα κάνω ό,τι υπάρχει.
Τίνος πινέλα είναι αυτά;
-Ολονών, πάρ' τα. -Να τος!
Ελάτε, όσο πιο γρήγορα τελειώσουμε, τόσο πιο γρήγορα θα πάμε στην παμπ.
Το μπεζ νούμερο 28.
Το χρώμα της ζωής μου.
Ένα ποτήρι λευκό κρασί.
-Γεια! -Γεια χαρά.
Τι έπαθες;
Είναι εδώ ο Μάικλ.
Πού;
Μείνε εδώ.
Τι κάνεις; Σου είπα να μην ξανάρθεις εδώ.
-Πρέπει να μιλήσουμε για το διαμέρισμα. -Όχι απόψε.
Πώς είναι τα παιδιά;
Καλά είναι. Φύγε τώρα.
Κι ο μαλάκας;
-Είσαι αγενής. -Ποιος είναι;
Κάποιος που δουλεύει και φροντίζει τα παιδιά σου.
-Φύγε τώρα. -Παλιομαλάκας είναι. Παλιομαλάκας είσαι!
-Μην αρχίζεις. -Πας γυρεύοντας;
-Ίσως. -Ναι;
Ίσως δεν το αξίζεις.
Ίσως δεν έχεις τα αρχίδια.
Σκάσε!
Μια χαρά αρχίδια έχω.
Και άκου κι αυτό. Αυτή εδώ ξέρει ότι έχω αρχίδια.
Φτάνει τώρα, εντάξει.
Για τόλμα, ρε!
-Τόλμα άμα σου βαστάει! -Έλα, ρε!
Τόλμα, ρε!
Φύγε, Μάικλ!
Ποιος φροντίζει τα παιδιά σου;
-Παλιομαλάκα! -Σταμάτα!
Τόλμα, ρε!
Πρωθυπουργέ.
Με μεγάλη μου χαρά λέω
ότι μετά την ανακατάληψη της Νότιας Γεωργίας την περασμένη εβδομάδα,
οι δυνάμεις μας πλέον έχουν κλιμακώσει τις επιχειρήσεις.
Ένα Vulcan μαζί με συνοδευτικά αεροπλάνα
πραγματοποίησε επιτυχώς βομβαρδιστικές επιδρομές στην πρωτεύουσα.
Απώλειες;
Καμία.
Ο εχθρός αποπειράθηκε να αντεπιτεθεί,
αλλά ένα αργεντίνικο Canberra και ένα Mirage
καταρρίφθηκαν με επιτυχία από τα Harrier μας.
Νομίζω ότι μπορούμε με σιγουριά να πούμε ότι έγειρε η πλάστιγγα
και ότι η ανακατάληψη των Φόκλαντ βρίσκεται σε απόσταση αναπνοής.
Ήρθε η πρωθυπουργός σήμερα.
-Ελπίζω να της έστρωσες κόκκινο χαλί. -Γιατί;
Όλοι διαφωνούσαν για τα Φόκλαντ,
αυτή πίστεψε ότι θα τα καταφέρναμε και πλησιάζουμε στη νίκη.
Δική της νίκη.
Αυτή κάνει αυτό που χρόνια περιμέναμε να κάνει κάποιος.
Δηλαδή;
Να ηγηθεί με σθένος και αποφασιστικότητα
μετά από τόσα χρόνια ανικανότητας και κακοδιαχείρισης.
Ανέφερε ξανά την ασφάλεια των ανακτόρων και με εξόργισε.
Γιατί;
Θέλεις να χτίσουμε ψηλότερα τείχη; Ή το κοινό να στέκεται ακόμη πιο μακριά;
Με χαροποιεί να γνωρίζω πολίτες και διδάσκομαι πολλά απ' αυτούς.
Θυμάσαι τι μας έμαθε ο λόρδος Όλτρινχαμ.
Πριν 25 χρόνια μας συμβούλευσε να είμαστε πιο διαφανείς.
Προσβάσιμοι.
Να χτίσουμε γέφυρες.
Δεν το θεωρώ σωστό να τις γκρεμίσουμε ξανά.
Μάλιστα. Φορέστε γάντια.
Εντοπίσαμε και προετοιμάσαμε πολίτες κατάλληλους για να τους συναντήσετε.
Χωρίς ερωτήσεις, όμως, χωρίς συζητήσεις.
-Όχι, κυρία. -Πάμε να ξεμπερδεύουμε.
Ο κος και η κα Μπάροουκλαφ.
Μεγαλειοτάτη.
-Τι επαγγέλλεσθε; -Υπεύθυνος ασφαλείας.
-Ελπίζω να μην εντοπίσετε θέματα εδώ. -Κανένα.
Την Πέμπτη θα είστε σπίτι;
Η κα Γουάλας, αντιπρόεδρος του Ινστιτούτου Γυναικών.
-Έχετε χρόνο για να φτιάχνετε κέικ; -Φυσικά!
Με μεγάλωσε μια βικτοριανή γιαγιά.
Μας έμαθε να δουλεύουμε σκληρά.
Μαθαίναμε να γινόμαστε καλύτεροι, μαθαίναμε να είμαστε αυτάρκεις.
Επόμενος.
Μαθαίναμε ότι η καθαριότητα είναι μισή αρχοντιά.
-Πάλι εγώ. -Όνομα;
Μποντ. Τζέιμς Μποντ.
Εργάστηκες αυτές τις δύο εβδομάδες;
Πράκτορας διεθνούς κατασκοπίας.
Κατασκοπία, αντικατασκοπία, δολοφονίες.
Μαλάκα.
Ποιος είναι το αφεντικό σου; Θέλω να υποβάλω παράπονο.
Αν πιστεύετε ότι έχετε αδικηθεί, απευθυνθείτε στον βουλευτή σας,
που θα σας παραπέμψει στον διαμεσολαβητή.
Εσύ είσαι η μαλάκω, να ξέρεις.
ΚΛΕΙΣΤΟΝ
Επόμενος!
Καθώς εκτυλίσσεται η διαδικασία σας με την υπόλοιπη οικονομία,
μία από τις συνέπειες είναι η υψηλή ανεργία,
ανεργία που αυξάνεται.
Όχι... Ας το δούμε αλλιώς.
Σαν μια νοσοκόμα που περιθάλπει ασθενή. Ποια είναι καλύτερη νοσοκόμα;
Αυτή που πνίγει τον ασθενή με συμπόνοια;
"Δεν πειράζει, καλέ μου.
Ξάπλωσε εσύ, εγώ θα σου φέρνω το φαγητό.
Θα σου φέρνω τις εφημερίδες. Μείνε στο κρεβάτι.
Εγώ θα σε προσέχω".
Ή η νοσοκόμα που λέει "Έλα τώρα, σύνελθε.
Το ξέρω ότι εγχειρίστηκες χτες, αλλά είναι ώρα να σηκωθείς.
Έτσι μπράβο!
Αύριο θα περπατήσεις κι άλλο".
-Ποια νοσοκόμα είναι καλύτερη; -Ξέρω ποια μου θυμίζει εσάς, κα Θάτσερ.
ΡΙΤΣΑΡΝΤ ΧΕΪΣΤΙΝΓΚΣ ΚΟΙΝΟΒΟΥΛΕΥΤΙΚΟΣ ΕΚΠΡΟΣΩΠΟΣ
Πώς μπορώ να βοηθήσω;
Κύριε Φάγκαν;
Θέλω να μιλήσω σε κάποιον για το σύστημα.
-Ποιο σύστημα; -Το βρετανικό σύστημα.
Τι έχει το σύστημα που σας ενοχλεί;
Είναι άδικο και σκέτη ντροπή.
Εδώ λέει ότι είστε άνεργος. Τι δουλειά κάνετε συνήθως;
Ελαιοχρωματιστής-διακοσμητής. Αλλά δεν υπάρχουν δουλειές.
Ίσως επειδή, αντί να γίνουν επενδύσεις σε νέα σπίτια,
που μετά θα βάψω και θα διακοσμήσω,
η διαβολογυναίκα ξοδεύει όλα τα λεφτά σε έναν εντελώς άχρηστο πόλεμο.
Πρέπει να πω ότι στηρίζω τον πόλεμο.
Ξέρετε πόσο κοστίζει;
Ξέρω ακριβώς πόσο. Η κυβέρνηση ανακοίνωσε τα νούμερα.
Γιατί να ξοδέψει κάποιος πάνω από τρία δισ. λίρες
σε έναν πόλεμο ενάντια σε ξένους,
αντί να φροντίσει την οικογένειά του;
Διότι η εισβολή στα Φόκλαντ ήταν έκνομη ενέργεια ξένης δύναμης,
διότι ο στρατηγός Γκαλτιέρι είναι και εγκληματίας και φασίστας,
και οι κάτοικοι των Φόκλαντ είναι Βρετανοί πολίτες
που ζουν σε βρετανικό έδαφος.
Ευχαριστώ, πάντως, για τις παρατηρήσεις.
Τις σημειώνω.
-Όχι, δεν τις σημειώνετε. -Τις σημειώνω.
Όχι, δεν τις σημειώνετε.
Τις σημείωσα, κε Φάγκαν.
Είναι απαραίτητη η φωτογραφία της εδώ; Λες κι είμαστε Τουρκία ή Ιράκ.
Αφεντικό μου είναι.
-Εγώ είμαι αφεντικό σου, ψηφίζω. -Ψήφισες εμένα;
Πλάκα κάνεις!
Επίτρεψέ μου να μη σε θεωρώ αφεντικό μου.
Η Μάργκαρετ Θάτσερ είναι η αρχηγός των Συντηρητικών, όπου κι εγώ ανήκω,
άρα θεωρώ εκείνη αφεντικό μου.
Τη γουστάρεις;
-Πώς; -Τη σκέφτεσαι πρόστυχα; Σίγουρα.
Δεν έχουμε άλλο χρόνο δυστυχώς.
Δεν τελείωσα.
Αν επιθυμείτε να καταγραφεί η διαμαρτυρία σας,
μπορείτε μέσω της ψήφου ή με πορεία διαμαρτυρίας,
που είναι το δημοκρατικό σας δικαίωμα.
Αν θέλω να μιλήσω σε κάποιον γι' αυτήν, σε ποιον πάω;
Στον αρχηγό της αντιπολίτευσης, που μπορεί να της απευθύνει ερωτήσεις
στη Βουλή δύο φορές τη βδομάδα.
Ειδάλλως, στη βασίλισσα.
Έχει ιδιωτική ακρόαση με την πρωθυπουργό κάθε Τρίτη.
Πέρνα απ' τα Ανάκτορα του Μπάκιγχαμ και ρώτα τη.
Φρουροί!
Κλίνατε επ' αριστερά!
Εμπρός, μαρς!
Αριστερό, δεξί...
Η Αυτής Μεγαλειότητα χαιρετίζει τα στρατεύματα,
σημαντική στιγμή στην παρέλαση για τον εορτασμό των γενεθλίων της.
Καθώς η Βασιλική Φρουρά παρουσιάζει τη σημαία,
όσοι μας βλέπουν απ' το σπίτι και οι τυχεροί πολίτες που προσκλήθηκαν
ενώνονται ως έθνος εορτάζοντας το χαρμόσυνο γεγονός.
Περιττεύει να σας πω ότι και εγώ και όλοι οι υπουργοί
ανησυχούμε απεγνωσμένα...
Το νούμερο 72 στο γκισέ 2.
Αίτηση για επιδότηση ανακαίνισης κατοικίας;
-Ναι. -Πείτε μου περισσότερες λεπτομέρειες.
Εντάξει. Η γυναίκα μου με χώρισε.
Ναι.
Πήγα στις κοινωνικές υπηρεσίες για διαμεσολάβηση,
γιατί θέλω να βλέπω τα παιδιά.
Ναι.
Αλλά είπαν ότι το διαμέρισμα θέλει βελτιώσεις.
Έχει υγρασία.
Θέλω να το φτιάξω.
Δεν είστε ο ενοικιαστής.
Η γυναίκα μου είναι,
αλλά έφυγε.
Όπως μόλις εξήγησα.
Πρέπει να φαίνεστε ενοικιαστής για να επεξεργαστούμε έστω την αίτηση.
Πήγατε στο συμβούλιο;
Όχι, μου είπαν να μιλήσω με εσάς.
Αν δεν βρεθεί μια λύση, δεν θα βλέπω τα παιδιά μου.
Πρέπει να απευθυνθείτε στο συμβούλιο.
...αποπληρώσαμε μεγάλο μέρος του χρέους που κληρονομήσαμε.
Ελάτε, υπάρχει ένας άντρας. Εισβολέας.
-Τι; -Έξω απ' το δωμάτιο της βασίλισσας.
-Γρήγορα! -Ανάψτε τα φώτα.
Εντάξει.
-Εδώ εθεάθη; -Στην άλλη άκρη.
-Απλωθείτε. -Ψάξε στο δωμάτιο.
Κάτω απ' τα κρεβάτια.
-Ίσως έσπασε κάποιο παράθυρο για να μπει. -Τίποτα στο μπάνιο.
-Τίποτα στο δωμάτιο. -Ψάξτε στην τουαλέτα.
-Άφαντος. -Τίποτα στην τουαλέτα.
Σύμφωνα με τα στοιχεία,
ο άντρας, υποθέτουμε ότι ήταν άντρας, πήδηξε τα κάγκελα στην είσοδο Αμπάσαντορ,
σκαρφάλωσε σωλήνα
και μπήκε απ' το παράθυρο στο γραφείο του διευθυντή.
Πέρασε στην ανατολική πτέρυγα, διέσχισε την πολεμική αίθουσα
την πινακοθήκη, το δωμάτιο δώρων,
όπου ήπιε ένα μπουκάλι κρασί.
Τι;
Ένα Johannisberg Riesling.
Αξίας έξι λιρών.
Και έσπασε ένα ζωγραφιστό βάζο,
δώρο του προέδρου της Γουιάνας.
Το θυμάμαι αυτό το βάζο.
Ένα απαίσιο ροζ πράγμα,
με μπλε σκουλήκια γύρω γύρω.
Δεν είναι σκουλήκια. Είναι οι τρεις ποταμοί της Γουιάνας.
Ο Εσεκίμπο, ο Μπερμπίς κι ο Ντεμεράρα.
Και μια πάπια με παράξενη όψη.
-Είναι το εθνικό τους πτηνό, το οασίν. -Αυτό.
Γιατί δεν τον σταμάτησαν;
Δεν υπάρχει εξήγηση, κυρία.
Ίσως η ώρα της εισβολής, εννέα το βράδυ, να βοήθησε να περάσει απαρατήρητος.
Επίσης φαίνεται
ότι κάποια συστήματα συναγερμού των ανακτόρων δεν λειτουργούσαν
και ότι το παράθυρο στον δεύτερο όροφο δεν φυλασσόταν.
Ξέρουμε τι ήθελε;
Δεν ξέρουμε ούτε το κίνητρο ούτε τον σκοπό του.
Είμαστε τυχεροί που η βασίλισσα βρισκόταν στο Γουίνδσορ.
Αλλά...
όταν το μάθει η Ντάουνινγκ Στριτ,
θα πρέπει να ετοιμαστούμε για ενδελεχή επιθεώρηση ασφαλείας.
-Χριστέ μου. -Δηλαδή η Ντάουνιγκ δεν το ξέρει;
Όχι ακόμα, κυρία.
Η υπόθεση βρίσκεται ακόμη στη Μητροπολιτική Αστυνομία,
αλλά σύντομα θα προωθηθεί στο Υπουργείο Εσωτερικών.
Είναι ανάγκη να το μάθουν;
Όχι απαραίτητα,
αν παραβλέψουμε την κλοπή κρασιού και...
την καταστροφή του βάζου.
Τότε, ας πούμε ότι το θέμα έκλεισε.
Γιατί μπορεί η Ντάουνινγκ να αντιδράσει υπερβολικά
και να γεμίσουμε συναγερμούς, κάμερες κι αστυνομικούς.
Τα ανάκτορα είναι ήδη φυλακή.
Μάλιστα.
-Σαμ, έλα εδώ. -Εμπρός, λοιπόν.
Μεγάλο άλμα.
Τι σου έχω πει;
Θα το ξανακάνεις.
Όχι πολύ ψηλά.
Μπράβο.
Κρις!
-Πηγαίνετε στη μάνα σου. -Κόρη μου είναι.
-Έλα. -Τι κάνεις;
Ντέρεκ, σταμάτα!
Μπροστά στα παιδιά σου;
Τα τρομάζεις! Γιατί το κάνεις αυτό, Μάικλ;
Χόρτασες;
Φύγε, Μάικ!
-Εντάξει, έληξε. -Καμαρώνεις τώρα;
Άφησέ μας ήσυχους, δεν σε θέλουμε στη ζωή μας.
Λόγω του περιστατικού την περασμένη Πέμπτη, στις 3:00 μ.μ.,
λήφθηκε η απόφαση
να παραμείνουν τα παιδιά σας στη μόνιμη κηδεμονία της μητέρας.
Επιπλέον,
προς όφελος των παιδιών αποφασίστηκε
να μην έχετε ουδεμία επαφή μαζί τους.
Καταλαβαίνετε;
Χτες το βράδυ οι δυνάμεις μας έφτασαν έξω απ' το Πορτ Στάνλεϊ
και ένας μεγάλος αριθμός των δυνάμεων της Αργεντινής παρέδωσε τα όπλα.
Λαμβάνουμε αναφορές ότι οι Αργεντινοί υψώνουν λευκές σημαίες και παραδίδονται.
Καθώς διαφαίνεται πλέον η νίκη της Βρετανίας,
η βασίλισσα επέστρεψε στα ανάκτορα
πριν την τακτική ακρόαση με την πρωθυπουργό.
Σκλάβοι δεν θα γίνουν ποτέ οι Βρετανοί
Η Βρετανία επικρατεί
Στα κύματα επικρατεί
Σκλάβοι δεν θα γίνουν ποτέ οι Βρετανοί
Μάγκι!
Όταν ξεκινήσαμε,
υπήρξαν διστακτικοί και λιπόψυχοι,
αυτοί που πίστευαν
ότι δεν μπορούμε πια να κάνουμε αυτά που κάποτε κάναμε.
-Θέλετε κάτι άλλο; -Όχι, ευχαριστώ.
Η Βρετανία ανέκτησε την αυτοπεποίθησή της,
και δεν θα κοιτάξουμε πίσω.
Η κα Θάτσερ ήταν σήμερα έμπλεη ενθουσιασμού
και είπε στους βουλευτές ότι το μέλλον των Φόκλαντ
βρίσκεται πλέον μόνο στα χέρια της Βρετανίας.
Αποκαταστάθηκε η ηγεμονία της Βρετανίας, είπε,
και στη συνέχεια προειδοποίησε "Να γνωρίζουν όλες οι χώρες
ότι όπου υπάρχουν βρετανικά εδάφη
θα τα υπερασπιζόμαστε με σθένος".
Η δήλωση έγινε δεκτή με δυνατό χειροκρότημα.
Η κα Θάτσερ βλέπει μια ραγδαία αύξηση στη δημοτικότητά της,
σύμφωνα με πρόσφατες δημοσκοπήσεις.
-Καλημέρα. -Με το πάσο σου.
Έχεις κάτι να αναφέρεις;
Όχι, είναι ήσυχη νύχτα.
Επικρατεί νέκρα.
Τα λέμε αύριο.
Καλημέρα, Μπόμπο.
Τι κάνεις; Είναι νωρίς.
Καλά, αφού επιμένεις.
-Ποιος είσαι εσύ; -Με λένε Μάικλ.
-Έξω! -Δεν έχετε λόγο να με φοβάστε.
Υπάρχει ένοπλος αστυνομικός έξω.
Όχι.
Ναι;
-Τι θέλεις; Χρήματα... -Δεν θέλω χρήματα, τίποτα δεν θέλω.
Θέλω μόνο να σας μιλήσω.
Για να σας πω τι συμβαίνει στη χώρα.
-Γιατί ή δεν ξέρετε ή δεν σας νοιάζει. -Φυσικά και με νοιάζει.
Με νοιάζει πολύ.
-Γιατί το λες αυτό; -Μην το κάνετε αυτό.
-Μη μ' αγγίζεις! Βοήθεια! -Σταματήστε!
Μόνο... δώστε μου ένα λεπτό. Εντάξει;
Θα πω ό,τι έχω να πω και θα φύγω μόνος μου.
-Δεν έχετε κάνα τσιγάρο, έτσι; -Όχι, απαίσια συνήθεια.
Το ξέρω.
Σκέφτηκα ότι θα σας έκανε καλό να γνωρίσετε κάποιον φυσιολογικό,
που μπορεί να σας μιλήσει έξω απ' τα δόντια.
-Συνέχεια γνωρίζω φυσιολογικούς. -Όχι.
Όσοι γνωρίζετε κάνουν προσπάθεια.
Σέρνονται, δεν είναι φυσιολογικό.
-Ενώ αυτό είναι; -Θα μπορούσε. Αν καταφέρω να ηρεμήσω.
Έχεις ματώσει.
Τι; Μάλλον κόπηκα.
Πού...
Στο μπάνιο. Η πόρτα είναι εκεί.
Η πλουσιότερη στον κόσμο και δεν έχει καν ηλεκτρική.
-Τι; -Οδοντόβουρτσα.
Αυτό το μέρος είναι πιο πολυτελές από ό,τι νομίζεις
κι όμως είναι ερείπιο.
Ερείπιο;
Διάδρομοι και αίθουσες;
Σοκαριστικό.
Ξεφλουδίζουν οι τοίχοι, η ταπετσαρία. Λεκέδες.
-Διακοσμητής, τα προσέχω αυτά. -Είναι το επάγγελμά σου;
Και ελαιοχρωματιστής.
Να με προσλάβετε.
Ίσως χρειάζεστε και τζαμά.
Έσπασα παράθυρο αυτήν τη φορά.
-Εσύ ήσουν και την άλλη φορά; -Ναι.
-Τι σου συμβαίνει; Είναι ιδιωτική οικία. -Κρατική είναι.
-Έχεις μπει παράνομα. -Δεν είναι έγκλημα.
Εφόσον δεν κλέψεις.
Έκλεψες ένα μπουκάλι κρασί.
Για να βρω το θάρρος να σας μιλήσω.
Γιατί έχω δοκιμάσει τα πάντα.
Έγραψα γράμματα,
μίλησα στον βουλευτή μου.
Και τι κατάλαβα;
Η ψευδαίσθηση της δημοκρατίας. Γι' αυτό ήρθα σ' εσάς.
Την αρχηγό του κράτους.
Είστε η τελευταία ελπίδα μου, ίσως μπορείτε να κάνετε κάτι.
Τι θέλεις να κάνω;
Να μας σώσετε από αυτήν.
-Ποια; -Τη Θάτσερ.
Καταστρέφει τη χώρα.
Έχουμε πάνω από 3.000.000 ανέργους.
Ποτέ δεν είχαμε τόσους μετά την ύφεση. Δεν σας ενοχλεί;
Ναι, με ενοχλεί πολύ.
Εγώ, όμως, δεν μπορώ να κάνω κάτι.
Αν βρεθείς στη θέση μου καιρό,
θα δεις πόσο γρήγορα και πόσο συχνά αλλάζουν οι τύχες μιας χώρας.
Ανεργία, ύφεση, κρίσεις, πόλεμος.
Όλα αυτά διορθώνονται από μόνα τους.
Οι χώρες ανακάμπτουν. Κι οι άνθρωποι.
-Γιατί είναι υποχρεωμένοι. -Έτσι νόμιζα κι εγώ.
Ότι θα ανέκαμπτα.
Και δεν ανέκαμψα.
Πρώτα ξέμεινα από δουλειά, μετά από αυτοπεποίθηση.
Μετά ξέμεινα από την αγάπη της γυναίκας μου.
Και μετά αναρωτιέσαι...
πού πήγε.
Όχι μόνο η αυτοπεποίθησή σου και η ευτυχία σου, αλλά και...
Τώρα λένε ότι έχω ψυχολογικά προβλήματα. Δεν έχω. Απλώς είμαι φτωχός.
Το κράτος μπορεί να βοηθήσει.
Ποιο κράτος;
Το κράτος δεν υπάρχει.
Το ξήλωσε.
Μαζί με αυτά στα οποία νομίζαμε ότι μπορούμε να βασιζόμαστε.
Την κοινότητα, την υποχρέωση απέναντι στον άλλον.
Την καλοσύνη.
Όλα αυτά εξαφανίζονται.
Νομίζω πως υπερβάλλεις.
Οι άνθρωποι δείχνουν ακόμη καλοσύνη. Και πληρώνουν φόρους στο κράτος.
Και πάει και ξοδεύει τα λεφτά αυτά σε έναν περιττό πόλεμο
και διακηρύσσει ότι το ηθικό μας ανέβηκε ξανά.
Στο μεταξύ, όλα τα πράγματα που μας ανεβάζουν,
το δικαίωμα στην εργασία, το δικαίωμα στην ασθένεια,
το δικαίωμα στα γηρατειά,
το δικαίωμα να 'σαι ευπαθής, να 'σαι άνθρωπος,
χάθηκαν όλα.
Ούτε εσείς θα τη βγάλετε καθαρή. Σας έχει βάλει στο μάτι, σας βλέπω άνεργη.
Σε διαβεβαιώνω ότι η κα Θάτσερ είναι φανατική φιλοβασιλική.
Διψάει για προεδρική εξουσία.
Και στη χώρα αυτή δεν χωράνε μαζί και πρόεδρος και αρχηγός κράτους.
Να μου το θυμηθείτε. Άφησε εμάς ανέργους. Θα σας αφήσει κι εσάς.
Ποιος είναι;
Μάλλον το πρωινό μου τσάι, είναι ώρα.
Περάστε.
-Είστε καλά, κυρία; -Πολύ καλά, ευχαριστώ.
Θα φωνάξεις τον αστυνομικό;
Έρχεσαι από μακριά;
Απ' το Γιορκ Γουέι.
Πίσω από Κινγκς Κρος.
Υπέροχα.
Είναι υπέροχα;
Όχι και τόσο.
Θα ήθελες να μου πεις κάτι άλλο;
Όχι.
Ευχαριστώ.
Ελπίζω να μη σε δυσκολέψουν πολύ, στον απόηχο όλων αυτών.
Ευχαριστώ.
Λοιπόν, αντίο.
-Μην την αγγίζεις. -Δεν πειράζει.
Θα λάβω υπόψη όσα είπες.
Έξω!
Θα πιω εκείνο το τσάι.
Μάλιστα, κυρία.
Το Εσωτερικών επιβεβαίωσε
ότι ένας άντρας παραβίασε την ασφάλεια των ανακτόρων
και ότι μπήκε στο βασιλικό δωμάτιο, όχι μία φορά, αλλά δύο.
Ξεκίνησε ήδη έρευνα γύρω απ' το πρωτοφανές φιάσκο
και δόθηκαν περισσότερες λεπτομέρειες στη δύσπιστη Βουλή των Κοινοτήτων.
Δεν γνωρίζει άραγε ο υπουργός Εσωτερικών
ότι ο βρετανικός λαός έχει μείνει σοκαρισμένος κι έκπληκτος
που συνέβη κάτι τέτοιο;
Και ότι όταν ο υπουργός δηλώνει
πως τα μέτρα ασφαλείας δεν ήταν ικανοποιητικά,
απέχει πολύ απ' την πραγματικότητα;
Έχω να σας πω ότι κανείς δεν είναι πιο σοκαρισμένος ή έκπληκτος από μένα.
Πρέπει να περιμένουμε...
-Ησυχία! -Να περιμένουμε το πόρισμα!
Εκ μέρους της κυβέρνησης
και της Μητροπολιτικής Αστυνομίας,
ζητώ συγγνώμη.
Αποτελεί ντροπή για όλη τη χώρα
όταν η Βασίλισσα του Ηνωμένου Βασιλείου
αντιμετωπίζει ταραχοποιούς και δυσαρεστημένους
που καταφεύγουν στη βία.
Μα δεν ήταν βίαιος.
Ο κος Φάγκαν μόνο τον εαυτό του πείραξε κατά τη διάρρηξη.
Κι αν και είναι προβληματική ψυχή,
δεν νομίζω ότι φέρει μόνος την ευθύνη,
ως θύμα της ανεργίας,
η οποία έχει διπλασιαστεί από τότε που εκλεγήκατε, πριν τρία χρόνια.
Αν η ανεργία είναι προσωρινώς υψηλή, κυρία,
είναι μια αναγκαστική παρενέργεια
του φαρμάκου που χορηγούμε στη βρετανική οικονομία.
Μήπως να φροντίσουμε το φάρμακο,
όπως γίνεται με τις χημειοθεραπείες,
να μη σκοτώσει τον ασθενή που θέλει να θεραπεύσει;
Αν δυσκολεύονται άνθρωποι σαν τον κο Φάγκαν,
δεν έχουμε συλλογικό καθήκον να τους βοηθήσουμε;
Πού είναι η ηθική μας οικονομία;
Αν είναι να μεταμορφώσουμε τη χώρα,
πρέπει πραγματικά να εγκαταλείψουμε
αναχρονιστικές και άστοχες αντιλήψεις περί συλλογικού καθήκοντος.
Υπάρχουν ανεξάρτητοι άνδρες και γυναίκες και υπάρχουν και οικογένειες.
Άνθρωποι εγωκεντρικοί που προσπαθούν να βελτιωθούν.
Αυτή είναι η κινητήριος δύναμης μιας χώρας.
Ο πατέρας μου δεν βασιζόταν στο κράτος αν δεν πήγαινε καλά η δουλειά του.
Ο κίνδυνος της χρεοκοπίας
και το καθήκον του προς την οικογένεια
τον οδήγησαν στην επιτυχία.
Ίσως δεν είναι όλοι τόσο σπουδαίοι όσο ο πατέρας σας.
Βλέπετε;
Εκεί διαφέρουμε εμείς οι δύο.
Εγώ λέω...
ότι το έχουν μέσα τους.
Ακόμα και ο κος Φάγκαν;
Ο κος Φάγκαν είναι άλλο θέμα.
Δύο διαφορετικοί γιατροί κατέληξαν στο συμπέρασμα
ότι πάσχει από σχιζοφρένεια.
Αν γλιτώσει την ποινική δίωξη λόγω της ασθένειάς του,
τότε ένα καλό κι ασφαλές ψυχιατρείο θα φροντίσει
να μην αποτελέσει κίνδυνο ποτέ ξανά.
Τώρα, αν μου επιτρέπετε,
πρέπει να φύγω.
Πού θα πάτε;
Στην παρέλαση για τη νίκη, στο κέντρο.
Παρέλαση για τη νίκη;
Μάλιστα, κυρία.
Μόλις κερδίσαμε έναν πόλεμο.
Σας καλημερίζουμε έξω απ' το Βασιλικό Χρηματιστήριο.
Στην εξέδρα επισήμων
ο δήμαρχος και η πρωθυπουργός χαιρετούν.
Στα δεξιά του δημάρχου...
δεξιά για εμάς,
ο αρχιναύαρχος σερ Τέρενς Λιούιν.
Τους χαιρετίζει η πρωθυπουργός. Δεν σε ενοχλεί αυτό;
Όχι, δεν θα το έλεγα.
Δική της στιγμή είναι, ας την απολαύσει.
Έχει ενδιαφέρον.
Ποιο;
Πόσο πολύ σε ενοχλεί.
Πιστεύω ότι αυτή η γυναίκα παραφέρεται. Και αύξησε και την ασφάλεια.
Να σε προστατεύσει προσπαθεί.
Από τι;
Από τρελούς.
Φυσιολογικοί άνθρωποι, υπήκοοί μου.
Έλα τώρα...
Αυτός ο άνθρωπος ήταν τρελός.
Και ανόητος.
Με την καλή έννοια, σαν τον τρελό στον Λιρ.
Εμένα μη μου αρχίζεις τα σαιξπηρικά.
Συγγνώμη που δεν ήμουν εκεί για να σε προστατεύσω.
Νιώθω απαίσια.
Εσύ είσαι συνέχεια δίπλα μου.
Και κάνεις πολλά περισσότερα.
Ευχαριστώ, πάντως.
Ο κος Φάγκαν θα ανακουφίστηκε που δεν βρέθηκε στο δικό σου κρεβάτι.
Ναι.
Η συζήτηση θα έπαιρνε διαφορετική τροπή.
Ναι.
ΜΕΤΑ ΤΗ ΣΥΛΛΗΨΗ ΤΟΥ
Ο ΜΑΪΚΛ ΦΑΓΚΑΝ ΕΙΣΗΧΘΗ ΓΙΑ ΜΑΚΡΑ ΝΟΣΗΛΕΙΑ
ΣΤΟ ΨΥΧΙΑΤΡΕΙΟ ΠΑΡΚ ΛΕΪΝ ΣΤΟ ΛΙΒΕΡΠΟΥΛ.
ΕΞΕΤΙΣΕ ΠΟΙΝΗ ΤΡΙΩΝ ΜΗΝΩΝ.
ΖΕΙ ΑΚΟΜΗ ΣΤΟ ΛΟΝΔΙΝΟ.
Υποτιτλισμός: Μάρθα Λυρώνη